Source: https://www.monitoruldegalati.ro/sport/sc-otelul-s-a-impus-in-duelul-galatean-cu-lps-si-isi-pastreaza-fotoliul-de-lider-juniorii-u-19-de-la-csm-au-urcat-pe-podium.html
Timestamp: 2019-10-15 04:46:25+00:00

Document:
SC Oţelul s-a impus în duelul gălăţean cu LPS şi îşi păstrează fotoliul de lider. Juniorii U 19 de la CSM au urcat pe podium - Monitorul de Galati - Ziar print si online
SC Oţelul s-a impus în duelul gălăţean cu LPS şi îşi păstrează fotoliul de lider. Juniorii U 19 de la CSM au urcat pe podium Recomandat
Miercuri, 02 Octombrie 2019 14:30
Campionatul Naţional fotbal juniori Under 19 şi Under 17 a programat weekendul trecut partidele din cea de-a 12-a etapă. Pe stadionul Siderurgistul a avut loc duelul gălăţean LPS - SC Oţelul. Juniorii mici antrenaţi Adrian Oprea respectiv Ion Basalîc au oferit o dispută interesantă nerecomandată cardiacilor, liceenii au condus cu 2-0 la pauză dar oţelarii şi-au respectat statutul de lider, au revenit spectaculos şi au câştigat cu 4-2. Marcatori: Vrînceanu, Amorţilă respectiv Ciuraru 3, Neamţu. La juniori a fost un meci cu 10 goluri, pe care băieţii antrenaţi de Sorin Târâlă şi l-au adjudecat cu 7-3. Au marcat: Costea, Panaite, Tecaru respectiv Buhăescu 3, Partenie 2, Bucevschi, Nemţanu. Au evoluat formaţiile: LPS - antrenor Silviu Păunescu: Brăileanu - Cristea, Chiriac, Oprişan, Afteni - Tecaru, Panaite, Oancea, Domniţeanu - Costea, Pintilie; SC Oţelul: Doană - Cucu, Mereuţă, Bucevschi, Nemţanu - Cireş, Alecu, Partenie, Ştefan - Buhăescu, Palade. Au mai intrat: Nicoleţ, Brăneţ, Alexandru respectiv Dragu.
Stadionul Dunărea a găzduit dubla dintre CSM Galaţi şi CSM 2007 Focşani. Echipele gălăţene au reuşit să câştige cu scor identic, 3-1 şi să obţină cele şase puncte puse în joc. Juniorii de 17 ani antrenaţi de Ciprian Mocanu au pus astfel capăt unei perioade secetoase in timp ce coechipierii mai mari pregătiţi de Ionuţ Niculcea confirmă şi urcă pe locul 3.
După 12 runde, SC Oţelul şi-a consolidat poziţia de lider la ambele categorii de vârstă. Etapa a 13-a programează partidele: CSM Focşani 2007 - LPS Galaţi şi SC Oţelul - LPS Focşani. CSM Galaţi are etapă liberă.
https://www.monitoruldegalati.ro/sport/sc-otelul-s-a-impus-in-duelul-galatean-cu-lps-si-isi-pastreaza-fotoliul-de-lider-juniorii-u-19-de-la-csm-au-urcat-pe-podium.html#sigProGalleria9fa16a6398
« CSM Arcada a câştigat tot la turneul din Bulgaria
Victorii gălăţene pentru junioarele 3 de la CSS, CSM şi Handbal Art. Artistele conduc neînvinse grupa B »
SC Oţelul s-a impus în duelul gălăţean cu LPS şi îşi păstrează fotoliul de lider. Juniorii U 19 de la CSM au urcat pe podium

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM